Broj: 02-1- 1203 -1/24

Sarajevo, 02.07.2024. godine

 Na temelju člana 69. Zakona o visokom obrazovanju („Sl. Novine Kantona Sarajevo“ broj 36/22), člana 111. Statuta Univerziteta u Sarajevu, člana 50. u vezi sa članom 52. Pravilnika o radu Univerziteta u Sarajevu broj ( 02-2-4-1/24 od 30.01.2024. godine), člana 13. u vezi sa članom 23. Kolektivnog ugovora za djelatnost visokog obrazovanja i nauke Univerziteta u Sarajevu (Službene novine Kantona Sarajevo, broj 10/24), člana 31. Pravilnika o plaćama i naknadama Univerziteta u Sarajevu ( 02-2-5-1/24 od 30.01.2024. godine) uz prethodnu saglasnost sekretara, dekan Fakulteta donosi:

**O D L U K U**

**o utvrđivanju načina isplate naknade za ishranu nastavnom osoblju Univerziteta u Sarajevu-Fakulteta političkih nauka**

1. Optimalno, odnosno puno opterećenje za akademsko osoblje u pogledu nastavnih i naučnih aktivnosti u toku 40 satne sedmice se raspoređuje na sljedeći način:

20 sati nastavnih aktivnosti i 20 sati za obavljanje naučnoistraživačkog rada.

1. Radnik ima pravo na naknadu za ishranu za vrijeme rada (topli obrok) za dane prisustva na poslu u iznosu od 1% prosječne neto plaće isplaćene u Federaciji Bosne i Hercegovine, prema posljednjim objavljenim statističkim podacima Federalnog zavodaza statistiku.
2. Pravo iz stava (II) ove Odluke člana pripada radniku koji je radom angažovan izvan Fakulteta do osam (8) sati u toku dana (rad na terenu).
3. Pravo iz stava (II) ovog člana obračunava se i isplaćuje u tekućem mjesecu na osnovu ukupnog broja radnih sati, koje je radnik proveo na poslu u proteklom mjesecu.
4. Pravo iz stava (II) ovog člana ostvaruje se, tako što će se isplatiti naknada za 20 sati obavljenog naučnoistraživačkog rada, a ostatak će se izračunati na način da se ukupni broj sati rada provedenih u radu podijeli s osam (8) i zaokruži naviše.
5. Visina naknade za ishranu dobijena obračunom iz stava (V) ovog člana ne može biti veća od visine naknade koju je ostvario radnik radeći sve radne dane u mjesecu po osmočasovnom radnom vremenu (puni iznos toplog obroka).
6. Pravo na naknadu iz stava (II) ovog člana ne ostvaruje se u slučaju odsustva s posla po bilo kojem opravdanom ili neopravdanom osnovu (plaćeno odsustvo, odsustvo zbog bolesti i slično).

**Obrazloženje:**

Radi usklađivanja načina isplate naknade za ishranu nastavnog osoblja na Univerzitetu u Sarajevu-Fakultetu političkih nauka sa odredbama Kolektivnog ugovora za djelatnost visokog obrazovanja i nauke Univerziteta u Sarajevu (Službene novine Kantona Sarajevo, broj 10/24) i Pravilnika o plaćama i naknadama Univerziteta u Sarajevu ( 02-2-5-1/24 od 30.01.2024. godine), Vijeće Univerziteta u Sarajevu-Fakulteta političkih nauka donijelo je Odluku kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

 **D E K A N**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **prof. dr. Sead Turčalo**

Akt obradila: Adila Odobašić Mujačić

Akt kontrolisao i odobrio: Prof. dr. Elvis Fejzić

*Dostaviti:*

1. Nastavnici, saradnici ( putem e-maila)
2. Sekretar Fakulteta
3. a/a